Banting is nie net vir rykes | Netwerk24
Banting is nie net vir rykes
Die banting-dieet is nie eksklusief vir rykes nie. Die kookboek ‘Banting 7 Day Meal Plans’ wys hoe om dié dieet op ’n begroting te volg.
Banting 7 day meal plan word uitgegee deur Quivertree Publications en kos sowat R260. Foto:
Toe Rita Venter in Augustus 2014 die Facebook-groep “Banting 7 Day Meal Plans” begin het, het sy nooit kon glo dit sou begin 2020 meer as 2 miljoen lede hê nie. Ook nie dat sy en haar mede-bestuurders van die groep, Natalie Lawson en Kim Blom, ’n gelyknamige kookboek op die rakke sou hê nie.
Haar doelwit was om die banting-leefstyl toeganklik te maak vir álmal. Sy het dit gedoen deur gratis eetplanne, porsiegroottes en raad te deel, en die lede van die groep het mekaar gou op ’n positiewe manier begin ondersteun.
Suksesverhale vertel natuurlik van gewigsverlies, maar ook van sinusprobleme wat verdwyn het, mense wat ophou snork het en selfs ná jare se gesukkel kon swanger word.
Banting 7 Day Meal Plans gee vir jou al die antwoorde op die vrae wat jy oor banting het. Boonop wys dit jou hoe om die dieet op ’n begroting te volg en steeds heerlik te eet.
Banting 7 Dag Maaltye
Natalie se hoender à la king
Hoender à la king.Foto:
1 e botter (of Holsum, want dis goedkoper)
200 g soetrissies, in repe gesny
1 groen brandrissie, opgekap
400 g hoenderfilet, opgesny
1 e uiepoeier
1 e paprika
2 e roomkaas
’n knippie semels (psyllium husk)
Smelt die botter en braai die soetrissie, brandrissie en sampioene.
Voeg die hoender by en braai tot gaar.
Voeg die speserye, sout, room en roomkaas by. Kook totdat dit verminder.
Voeg semels by tot die sous verdik.
Bedien met babakruie.
Die boek word uitgegee deur Quivertree Publications en kos sowat R260.
1 e olie van jou keuse
kruie na smaak
vulsel van jou keuse, soos gerasperde kaas, repies soetrissie of tamatie
Verhit die olie in ’n pan. Meng die eiers met ’n vurk en gooi in die pan.
Geur met die kruie van jou keuse en laat bak vir ’n minuut oor matige hitte. Draai die omelet om en braai vir nog sowat ’n minuut.
Gooi die vulsel van jou keuse oor en rol die omelet op.
Gelukkig is soetgoed nie heeltemal taboe nie. Tem jou soettand met hierdie resep.
Sjokolade bruintjies. Foto:
225 g donker sjokolade
150 g fyngekapte amandels
Voorverhit die oond tot 170°C.
Smelt die sjokolade en botter In ’n swaarboomkastrol oor lae hitte.
Haal die pot van die hitte af en meng die xilitol en vanielje by.
Laat die mengsel effe afkoel vir sowat vyf minute, voordat jy eiers bymeng (as dit te warm is, sal die eiers drade maak). Meng die neute by.
Gooi in ’n gesmeerde bak (24 cm x 24 cm) en bak vir 35 minute.
Haal uit die oond en sny in blokkies.
Bedien met geklopte room en vars aarbeie.